ناخذ صدر الدجاج نرحيوه مع شوية فلفل احمر و فلفل اكحل ملح كركم و راس ثوم و شوي هرية عربية و نخلطهم مليح و نعملهم كويرات مثل الصورة
نحط زيت في الطنجرة نحط الكعابر في الزيت معاهم طماطم معجونة و كعب و نقليهم مع نص رأس ثوم و نضيفلهم كأس صغير ماء نخليهم يتقلاو مدة خمس دقائق و مبعد نظيفةالبهارات فلفل احمر اكليل و زعتر قرفةو الجزر مقصوص جويد و الرند نظيف نصف لتر ماء و نغطيها لين تقر زيتها و يطيب الكعابر نظيف نص راس ثوم مرحي و قرنين فلفل أخضر و نغطيها و نطفي الغاز
طيبنا المقرونة الي نحبوها نخلطوها بالصوص و نزينوها بالكعابر و قرون فلفل و كعبات زيتون أخضر
نصيحة الشاف الجزر يقضي على قروصية الطماطم تنجم تعوض بكعيبة بطاطا كان تحب و الدجاج و قت الي تفوح بالطريقة هذيا لون و شكل يولي كاللحم المفروم